google/wiki40b huggingface dataset:
Mechelen

Dejiny

Archeologické nálezy, ktoré dokazujú osídlenie území medzi Bruselom, Leuvenom a Antverpami v dobe laténskej, sa koncentrujú najmä v okolí Mechelenu, kde boli pôvodne mokrade. Medzi tieto nálezy patrí 8,4 m dlhá kanoe z dubového kmeňa a osada s asi piatimi drevenými domami pri Nekkerspoele.
Územie Mechelenu pri rieke Dijle bolo osídlené aj v období Galorománov, ako to dokazuje niekoľko rímskych ruín a ciest.
V 3. - 4. storočí bola oblasť za slabnúceho vplyvu Rimanov osídlená germánskymi kmeňmi. Podľa tradície oblasť v 8. storočí pokresťančil škótsky alebo írsky misionár svätý Rumold (holandsky Rombout) a pravdepodobne tu založil aj kláštor.
V roku 1303 Mechelenu udelil mestské práva brabantský vojvoda Ján II. V tom čase sa začala aj rivalita medzi Mechelenom a Antverpami.
V 15. storočí sa Mechelen dostal pod vládu burgundského vojvodstva a nastalo obdobie rozkvetu.
V roku 1473 Karol Smelý do mesta presunul niekoľko politických inštitúcii a až do Francúzskej revolúcie bol Mechelen sídlom vrchného súdu.
V neskorom stredoveku Mechelen bohatol vďaka obchodu so súknom a v prvej polovici 16. storočí za vlády Margaréty Habsburskej sa stal dokonca hlavným mestom Nizozemska (približne dnešné Holandsko, Belgicko a Luxembursko).
V druhej polovici 16. storočia prudko poklesol politický vplyv Mechelenu, pretože veľa vládnych inštitúcií bolo presunutých do Bruselu. Stratu politickej moci však vynahradil vzostup v cirkevnej hierarchii – roku 1559 sa stal Mechelen sídlom arcibiskupstva, a teda duchovným hlavným mestom Nizozemska.
V roku 1572 počas osemdesiatročnej vojny mesto vypálili a vyplienili Španieli.
Po tejto udalosti muselo byť mesto prestavané. V tomto období tu začala výroba nábytku, ktorá pretrváva dodnes.
V roku 1781 nariadil cisár Jozef II. Habsburský zbúranie mestských hradieb. Na ich mieste je dnes vnútorný cestný okruh. 
19. storočie znamenalo nástup priemyslovej revolúcie. V roku 1835 bola otvorená prvá železničná trať v Európe medzi Bruselom a Mechelenom, ktorý sa stal belgickým železničným uzlom. To viedlo k rozvoju rôznych odvetví kovospracujúceho priemyslu, okrem iného železničného strojárenstva, ktoré je v meste dodnes.
Princíp falzifikácie

Princíp falzifikácie je kritérium vedeckosti výrokov.
Popperov princíp falzifikácie hovorí, že všetko, čo sa nedá empiricky (alebo špeciálnou vedou) falzifikovať, je iracionálne alebo nezmyselné. Napríklad prírodovedecké a metafyzické vety sa odlišujú empirickou falzifikovateľnosťou. Prírodovedecké vety (i všeobecné vety) sú také, ktoré by sa mohli na základe pozorovania ukázať ako nepravdivé. V Austrálii sa našli čierne labute, mohla by sa nájsť meď, ktorá by neviedla elektrinu. Metafyzické vety však nie sú empiricky falzifikovateľné, a preto sú nezmyselné.
Lerné

Poloha

Obec má rozlohu 16,36 km². Najvyšší bod je položený 117 m n. m. a najnižší bod 43 m n. m.

Obyvateľstvo

Počet obyvateľov obce je 319 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Coublanc (Saône-et-Loire)

Poloha

Obec má rozlohu 8,76 km². Najvyšší bod je položený 570 m n. m. a najnižší bod 330 m n. m.

Obyvateľstvo

Počet obyvateľov obce je 885 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mars 2

Mars 2 bola sovietska kozmická sonda, ktorá ako prvý umelý objekt dopadla na povrch Marsu. Išlo o sesterskú sondu k Mars 3, obidve sa skladali z pristávacieho a orbitálneho modulu.
Na obežnú dráhu bola vynesená raketou Proton-K, ktorá štartovala dňa 19. mája 1971 o 16:22:44 UTC. Celková hmotnosť sondy bola 4 650 kg, z čoho 3 440 kg pripadalo na orbitálny modul a 1 210 kg na pristávací modul.
Pristávací modul sa od materskej sondy oddelil 27. novembra 1971, ešte pred navedením materskej sondy na orbitu. Systém mäkkého pristátia však z neznámych príčin zlyhal a tak o 4,5 hodiny neskôr dopadol modul tvrdo na povrch Marsu na mieste o približných súradniciach 44° j.š. a 47° v.d.. Svoj diel viny na tom možno nesie aj prachová búrka, ktorá vtedy Mars sužovala. Orbitálna časť bola ako prvá sovietska sonda navedená na orbitálnu dráhu okolo Marsu a svoju činnosť ukončila 22. augusta 1972.
Dušan Slobodník

Životopis

V máji 1944 vstúpil do Hlinkovej mládeže (ako dôvod uvádza záujem zúčastniť sa stolnotenisového turnaja organizovaného HM). 
Od 28. februára do 10. marca 1945 sa na základe povolávacieho rozkazu zúčastnil kurzu pre diverzantov vedeného nemeckou tajnou službou v Sekuliach. Tesne pred maturitou (22. apríla 1945) bol zatknutý sovietskou vojenskou kontrarozviedkou SMERŠ (СМЕРШ). 19. mája 1945 ho sovietsky vojenský súd v Novom Meste na Moravě odsúdil podľa §58-6 na 15 rokov nútených prác. Z nich takmer 9 rokov strávil v niekoľkých sovietskych pracovných a nemocničných táboroch Gulagu. Po Stalinovej smrti bol na základe amnestie prepustený a v decembri 1953 vrátený na Slovensko. Maturoval až v roku 1954, v štúdiu pokračoval na Filozofickej fakulte Univerzity Komenského v Bratislave (odbor slovenčina-ruština). V roku 1958 bol počas Bacílkovskej previerkovej kampane kvôli svojej minulosti vylúčený zo štúdia. Listom požiadal Najvyšší súd ZSSR o rehabilitáciu a 1. októbra 1960 ho Vojenské kolégium NS ZSSR plne rehabilitovalo. Štúdiá dokončil na Filozofickej fakulte Karlovej univerzity v Prahe. Svoje spomienky z väzenia uverejnil v knihe Paragraf: Polárny kruh.
Po roku 1989 sa výrazne politicky angažoval, najskôr ako literárny vedec a publicista, po rozdelení Literárnovedného ústavu ako riaditeľ Ústavu svetovej literatúry Slovenskej akadémie vied. Vo svojej publicistike podporoval politickú líniu Vladimíra Mečiara.  Výraznou mierou sa zaslúžil o vznik samostatnej Slovenskej republiky. V júni 1992 sa Dušan Slobodník stal ministrom kultúry vo vláde Vladimíra Mečiara.
V roku 1992 Dušan Slobodník žaloval spisovateľa Ľubomíra Feldeka za verš „esesák sa objal s eštebákom“ v básni Dobrú noc, moja milá. Žiadal ospravedlnenie a úhradu nemajetkovej ujmy. Feldek bol najprv na Mestskom súde úspešný, ale v roku 1994 odvolací senát Najvyššieho súdu SR rozsudok prvostupňového súdu zrušil a zaviazal Ľ. Feldeka zaplatiť 250 tisíc Sk. Neskôr dovolací senát Najvyššieho súdu SR časť súdneho rozhodnutia týkajúcu sa básne a nemajetkovej ujmy zrušil, ale časť rozhodnutia o tom, že Ľ. Feldek sa má ospravedlniť, sa stala právoplatnou. Feldekov obhajca Ernest Valko podal sťažnosť na Európsky súd pre ľudské práva (ESĽP) do Štrasburgu a ten 12. júla 2001 vyniesol rozsudok vo Feldekov prospech.
Žltochvost hôrny

Opis

Žltochvost hôrny meria 18 cm a váži 13 - 19,4 g . Samček aj samička majú hrdzavý chvost a kostrč. Samček má čierne líca a hrdlo, biele čelo, sivý vrch hlavy i chrbát. Prsia a boky má hrdzavočervené. Na jeseň majú pierka na hrdle biely lem. Samička má chrbát sivohnedý a spodnú časť tela žltohnedkastú. Mláďatá sú škvrnité podobne ako mláďatá čiervienky obyčajnej, majú však hrdzavý chvost ktorým pokyvkávajú.

Hlas

Spev
1 min 1 s, Anglicko, iné druhy na pozadí: drozd čierny a holub hrivnák
Spev
29 s, Fínsko
Vábenie znie podobne ako u kolibiarika spevavého "hüid", hlas nepokoja "tik" a je pre neho typická kombinácia týchto hlasov vo forme "hüid, hüid, tik-tik-tik". Žltochvost hôrny má melodický ale trochu melancholicky znejúci spev, do ktorého zaplieta aj hlasy iných vtákov. Spev často začína vábením "hüit" a zvukom "Tüi-tüitüi-tüi".

Výskyt a stav na Slovensku

Je to prísne sťahovavý druh. Prilietajú od konca marca do mája, odlietajú od septembra do októbra. Na Slovensku hniezdi až do 1 500 m n. m. (vo Vysokých Tatrách a Nízkych Tatrách). Najvyššie hustoty dosahuje v dubovom lese bez podrastu, priemerne 3,8 páru/10 ha.
Odhadovaný počet hniezdiacich párov je 10 000 - 15 000. Veľkosť populácie i územie na ktorom sa vyskytuje vykazujú mierny pokles od 20 - 50%. Ekosozologický status v roku 1995 R - vzácny. V roku 1998 žiadny. V roku 2001 LR - menej ohrozený. V roku 2014 VU* A2a; C1 - zraniteľný. Európsky ochranársky status SPEC2 - druhy, ktorých globálne populácie sú koncentrované v Európe, ale majú tam nevhodný ochranársky status.Stupeň ohrozenia V - zraniteľný druh.

Biotop

Žije v lesoch parkovitého charakteru, najmä ak sú bez podrastu. Obľubuje riedke listnaté lesy s polámanými stromami, aké sú často na hrebeňoch (hrebeňové bučiny, napríklad Vtáčnik 1 340 m n. m., Vihorlatské vrchy, Slanské vrchy, Nízke Tatry a Veľká Fatra). Hniezdi aj v zmiešaných lesoch, borovicových lesoch v parkoch a záhradách, v sadoch a brehových porastoch so starými stromami.

Hniezdenie

Hniezdi dva razy do roka v dutinách stromov, múrov i v búdkach. Stavajú malé hniezdo z listov tráv, korienkov, vo vnútri srsť a perie. Na 5 - 6 (8) modrozelených vajíčkach sedí hlavne samica 13 - 14 dní. Po vyliahnutí obaja rodičia kŕmia mláďatá 12 - 14 dní.

Potrava

Žltochvost hôrny sa živí hmyzom, larvami a kuklami. Potravu zbierajú zo zeme, na konároch, na vodnej hladine a chytajú vo vzduchu.

Ochrana

Žltochvost hôrny je zákonom chránený, spoločenská hodnota je 663,87 (Vyhláška MŽP č. 579/2008 Z.z.).
Tabu (náboženstvo)

Tabu (z polynézs. tapu - posvätný, nedotknuteľný; predmet alebo bytosť, ktorého/ktorej meno sa nesmie vysloviť, aby sa neprivodilo nešťastie) je v rôznych oblastiach sveta systém magicko-náboženských a rituálnych zákazov, ktorých porušenie sa trestá nadprirodzenými silami. Tabu znamená zákaz aj ochranu tabuizovaného predmetu/organizmu/činnosti/územia.
Trésilley

Poloha

Obec má rozlohu 11,08 km². Najvyšší bod je položený 399 m n. m. a najnižší bod 267 m n. m.

Obyvateľstvo

Počet obyvateľov obce je 213 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bourg-l’Évêque

Poloha

Obec má rozlohu 5,29 km². Najvyšší bod je položený 103 m n. m. a najnižší bod 54 m n. m.

Obyvateľstvo

Počet obyvateľov obce je 219 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Arnayon

Poloha

Obec má rozlohu 19,45 km². Najvyšší bod je položený 1 540 m n. m. a najnižší bod 588 m n. m.

Obyvateľstvo

Počet obyvateľov obce je 32 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ábú (pohorie)

Ábú (prepisované aj Ábu alebo Abú) alebo Máunt Ábú je najvyššia skupina horského pásma Arávalí. Nachádza sa v Indii, v južnej časti Radžastanu, pričom patrí k jeho geologicky najstarším častiam. Hoci sa nachádza v suchej oblasti, je bohatá na zrážky (až viac ako 1600 mm ročne). Najvyšší vrch skupiny má výšku 1 721 m n. m. a nazýva sa Gurušikhar.
Ján Erös

Životopis

Hlavný inšpektor II.tr. Slovenských železníc, prednosta železničnej stanice v Banskej Bystrici (1934-1947).
Obersteinbach

Poloha

Obec má rozlohu 9,18 km². Najvyšší bod je položený 430 m n. m. a najnižší bod 234 m n. m.

Obyvateľstvo

Počet obyvateľov obce je 230 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Andorrské národné futsalové družstvo mužov

Vrcholné podujatia

Na majstrovstvách sveta FIFA sa andorrskému družstvu nepodarilo kvalifikovať ani raz. Vo svojej prvej kvalifikácii na MS 2000 vyhralo iba zápas s Litvou a skončilo v kvalifikačnej skupine na predposlednom piatom mieste. V ďalších 4 kvalifikáciách nezvíťazilo ani v jednom stretnutí a skončilo zakaždým posledné vo svojej skupine. V kvalifikácii na MS 2012 muselo hrať už predkvalifikačné kolo, v ktorom taktiež skončilo po 3 troch prehrách na poslednom mieste svojej skupiny.
Rovnako sa andorrské družstvo neprebojovalo ani na majstrovstvá Európy UEFA. Absolvovalo 9 kvalifikácii, prvú v roku 1999. Najbližšie k postupu malo v roku 2001, keď v kvalifikačnej skupine B, ktorá sa hrala vo Fínsku, skončilo druhé za postupujúcou Ukrajinou. V ďalších kvalifikáciách nevyhralo viac ako jeden zápas. V kvalifikácii na ME 2012 muselo absolvovať aj predkvalifikačné kolo, v ktorom prehralo rozhodujúci zápas s Nórskom, v skupine skončilo druhé a nepostúpilo ani do hlavnej kvalifikácie. V kvalifikácii na ME 2014 skončilo ešte o stupienok horšie, keď v predkvalifikačnej skupine, ktorú organizovala práve Andorra, sa umiestnilo až na 3. mieste.
Majstrovstvá sveta v hádzanej mužov 1993

Skupina A

Umeå

Skupina B

Karlstad

Skupina C

Göteborg

Skupina D

Malmö

Skupina 1

Halmstad

Skupina 2

Štokholm
Hours

Poloha

Obec má rozlohu 5,79 km². Najvyšší bod je položený 421 m n. m. a najnižší bod 306 m n. m.

Obyvateľstvo

Počet obyvateľov obce je 220 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Baza červená

Opis

Baza červená je dva až štyri metre vysoký ker so silným rozvetvením, listy rastú na dlhých stopkách, sú veľké cca 20 cm, protistojné, nepárno perovité.
Bohaté súkvetia s kvetmi skoro v jednej rovine vyrastajú na koncoch konárikov. Okolík pozostáva zo žltkastých kvetov.
V auguste a septembri sa tvoria červené kôstkovičky. Sú približne 5 milimetrov veľké.
Juraj Jakubík

Klubový hokej

Juraj Jakubík začínal s hokejom v rodnej Dubnici nad Váhom v klube Spartak ZŤS Dubnica nad Váhom. Za mužov Spartak ZŤS Dubnica nad Váhom začal hrávať od sezóny 1985/86. V nasledujúcej sezóne narukoval na základnú vojenskú službu do Topoľčian, kde hrával za klub VTJ Topoľčany. Po sezóne 1987/88 sa vrátil z VTJ Topočany do Dubnice nad Váhom, kde začal hrávať za miestny Spartak ZŤS. Hneď v prvej sezóne po návrate z Topoľčian získal s Dubnicou v 1.SNHL bronzovú medailu. Bronz získal s rodnou Dubnicou aj v nasledujúcej sezóne. V sezóne 1993/94 bol vo víťaznom kádri Dubnice nad Váhom, keď si Dubnica vybojovala historicky prvýkrát účasť v najvyššej slovenskej súťaži. Za HK Spartak Dubnica nad Váhom hral aj v nasledujúcej dvoch sezónach v Extralige.
Pred sezónou 1996/97 absolvoval prípravu ešte s dubnickými hokejistami, ale tesne pred jej začiatkom bol vymenený do Dukly Trenčín za Róberta Tomíka a Martina Kivoňa. Za Duklu Trenčín odohral dve sezóny. Hneď v prvej sezóne získal klub titul Majstra Slovenska. Pred sezónou 1998/99 sa vrátil do Dubnice nad Váhom. Za HK Spartak Dubnica nad Váhom odohral základnú časť, ktorá mala v tej sezóne 20 kôl. Po základnej časti odohral za Dubnicu v barážovej časti o Extraligu, ktorá bola známa ako Extraliga B, 26 z 28 stretnutí. Extraligu si z tejto skupiny vybojovali kluby z Popradu a Spišskej Novej Vsi. Zvyšných 6 klubov sa stalo od novej sezóny účastníkmi 1. hokejovej ligy SR.
Od novej sezóny už za klub z Dubnice nad Váhom nehral, stal sa hráčom klubu MHC Plastika Nitra. Sezónu 2000/01 hral v zahraničí, v Rakúsku za klub DEK Schellander Klagenfurt. Po sezóne sa vrátil do Dubnice nad Váhom, kde odohral posledné dve sezóny svojej profesionálnej kariéry. V prvej z nich, 2000/01, hrával za Dubnicu okrem 1. hokejovej ligy SR aj medzinárodnú Interligu.

V poslednej sezóne vo svojej kariére získal s rodnou Dubnicou nad Váhom v 1. hokejovej lige SR striebornú medailu.
Po skončení aktívnej činnosti sa vydal na trénerskú dráhu.
Od druhej polovice januára 2015 sa stal viceprezidentom klubu MHK Dubnica nad Váhom.
Kesón

Kesón (z franc. caisson) je dutý kváder bez dna, ktorý sa používa v stavebníctve na vykonávanie prác na dne rieky, jazera alebo mora.
Vďaka tomu, že tlak vzduchu v kesone je rovnaký ako tlak okolitej vody, voda do kesonu nevstupuje a dá sa v ňom pobývať a pracovať bez potápačského výstroja. Ku kesónu je pripevnený kompresor, ktorý dopĺňa a obmieňa vydýchaný vzduch.
Kesóny sa využívajú napríklad pri zapúšťaní mostných pilierov alebo základov budov. Kesón vyrobený z ocele alebo betónu klesá pri vyhlbovaní podložia vlastnou váhou do stavebnej jamy. Po zapustení do dostatočnej hĺbky sa kesón vyplní betónom a slúži ako paženie alebo základy pre ďalšiu konštrukciu.
Kesóny sa využívali od 19. storočia na práce pod vodou.
Pri prácach v kesóne treba rovnako ako pri iných potápačských aktivitách dodržovať správny postup dekompresie, inak hrozí pracovníkom dekompresné ochorenie, kedysi nazývané podľa kesónu aj kesónová choroba.
Holý diel

Holý diel je lyžiarsky areál, ktorý sa nachádza pri obci Višňové v nadmorskej výške 740 m n. m. až 870 m n. m..
Ponúka tri lyžiarske zjazdovky na SZ svahoch Lúčanskej Malej Fatry, na vrchoch Dolná Roveň a Valientov diel. Obťažnosti ľahká, stredná i ťažká, ponúka celkovo 1,65 km lyžiarskych a bežkárskych tratí, ku ktorým vedie vlek z Višňovskej doliny. Asi 300 m od neho je na konci obce Višňové parkovisko s bezplatným parkovaním.
V stredisku premávajú tri vleky s celkovou prepravnou kapacitou až 1 200 osôb/hodinu. Lokálne stredisko ponúka malý bufet a úschovňu lyží. Zimná sezóna tu trvá zväčša od decembra do marca.
Okolie ponúka výborné možnosti skialpinistických túr, neudržiavané trasy pre bežkárov, terény na vysokohorské túry i pešiu turistiku. Z vrcholu strediska sú výhľady na SZ a mesto Žilina so širokým okolím.
Oliva (plod)

Oliva je plod olivy európskej (Olea europaea).

Použitie

Zelené aj zrelé (čierne) olivy sa nakladajú. Z olív sa lisuje veľmi kvalitný olej určený na konzumáciu. V ľudovom lekárstve sa olivový olej používal pri bodnutí hmyzom, popáleninách, bolestiach svalov, kĺbov, ľadvín a pod.
Pont Louis-Philippe

Pont Louis-Philippe (Most Ľudovíta Filipa) je cestný most cez rieku Seinu v Paríži. Nachádza sa vo 4. obvode, kde spája pravý breh a severozápadný cíp ostrova sv. Ľudovíta. Most nesie meno francúzskeho kráľa Ľudovíta Filipa.

Dejiny

Základný kameň dreveného mosta bol položený 29. júla 1833 pri oslave nástupu Ľudovíta Filipa na trón. Pre verejnosť ho otvorili 26. júla 1834. Počas revolúcie v roku 1848 vyhorel a v roku 1852 bol obnovený pod názvom pont de la Réforme (most Reformy). Pretože čoskoro nestačil rastúcej premávke, bolo rozhodnuté ho zbúrať a nahradiť iným. 
Nový kamenný most bol postavený v rokoch 1860 – 1862 o niečo ďalej po prúde a na rozdiel od predchádzajúcich stavieb smeruje kolmo na rieku. Most bol otvorený v apríli 1862. V roku 1995 vymenili staré kamenné zábradlie zničené počasím.

Architektúra

Most postavili inžinieri Edmond-Jules Féline-Romany a Jules Savarin. Kamenný most má tri oblúky, je 100 metrov dlhý a široký 15,20 metra. Piliere sú zdobené kovovou ružicou okolo ktorej je kamenný veniec.
Jana Oľhová

Životopis

V roku 1982 absolvovala štúdium herectva na Vysokej škole múzických umení v Bratislave. V rokoch 1985 – 1988 bola členkou hereckého súboru Divadla Jozefa Gregora Tajovského vo Zvolene, od roku 1988 je členka Slovenského komorného divadla v Martine. Pôsobí ako pedagóg na Fakulte dramatických umení Akadémie umení v Banskej Bystrici, Konzervatóriu v Žiline a Konzervatóriu Jána Levoslava Bellu v Banskej Bystrici. Má šesť detí.
Okrem svojej domácej scény v Martine, Jana Oľhová pravidelne účinkuje v Mestskom divadle Žilina a posledné roky dobýja aj bratislavskú scénu, kde účinkuje v Divadle Aréna, v MDPOH a taktiež v Slovenskom národnom divadle.
Nad Tatrou sa blýska

Kritika

Sporadicky sa ozývajú hlasy vyzývajúce na zmenu hymny, napríklad za pieseň Kto za pravdu horí alebo Aká si mi krásna. V 19. storočí sa za slovenskú hymnu považovala Hej, Slováci, oficiálnou však bola len počas Prvej Slovenskej republiky v rokoch 1939-1945.
Márnomyseľnosť

Márnomyseľnosť (iné názvy: márnivosť, namyslenosť, samoľúbosť, domýšľavosť; nespisovne ješitnosť; zriedkavo vysokomyseľnosť, primadonskosť; najmä v spojení s pohŕdaním inými pýcha, velikášstvo, expresívne nadutosť, nafúkanosť, horedžanosť, horenososť, napuchrenosť, bohorovnosť; najmä v spojení s dávaním to pocítiť iným povýšenosť, povýšeneckosť, povznesenosť, nadradenosť, superiórnosť, suverénnosť, suverenita, vystatovačnosť, vypínavosť, panština; v spojení s bezočivosťou spupnosť, arogancia, arogantnosť) je preceňovanie svojich schopností (vnímané ako záporná vlastnosť); vlastnosť človeka, ktorý sa preceňuje.
Opakom pýchy je pokora.
Imeľ

Príroda

V obci evidujú jednu podložku pre bocianie hniezdo.

História

V obci je rímskokatolícky kostol sv. Jána Krstiteľa z roku 1800.
Saint-Aubin-des-Chaumes

Poloha

Obec má rozlohu 10,58 km². Najvyšší bod je položený 360 m n. m. a najnižší bod 174 m n. m.

Obyvateľstvo

Počet obyvateľov obce je 73 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ublianska pahorkatina

Vymedzenie

Podcelok zaberá východnú časť Beskydského predhoria a z východnej strany ho vymedzuje štátna hranica s Ukrajinou. Severným smerom ležia Bukovské vrchy s podcelkom Nastaz, severozápadne nadväzuje Laborecká vrchovina. Západným smerom pokračuje Beskydské predhorie Humenským podolím, južný okraj vymedzujú Vihorlatské vrchy a ich podcelky Vihorlat a Popriečny.

Osídlenie

Pahorkatina zaberá takmer celé údolie Ublianky, západný okraj vymedzuje údolie Cirochy. Práve údolia riek a potokov sú osídlené, no zväčša ide o osady a dedinky s pár desiatkami či stovkami obyvateľmi. Najväčším sídlom je na západnom okraji ležiaci Stakčín a vo východnej časti ležiaca Ubľa.

Doprava

Územím podcelku vedie zo Sniny na ukrajinskú hranicu cesta I/74. Od Sobraniec do Uble vedie cesta II/566, ktorá pokračuje po Ruskú Volovú.
Écury-sur-Coole

Poloha

Obec má rozlohu 18,3 km². Najvyšší bod je položený 142 m n. m. a najnižší bod 82 m n. m.

Obyvateľstvo

Počet obyvateľov obce je 463 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Estaires

Poloha

Obec má rozlohu 12,82 km². Najvyšší bod je položený 19 m n. m. a najnižší bod 12 m n. m.

Obyvateľstvo

Počet obyvateľov obce je 5 983 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Pierre-la-Rivière

Poloha

Obec má rozlohu 9,37 km². Najvyšší bod je položený 263 m n. m. a najnižší bod 135 m n. m.

Obyvateľstvo

Počet obyvateľov obce je 173 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dampvalley-lès-Colombe

Poloha

Obec má rozlohu 6,26 km². Najvyšší bod je položený 378 m n. m. a najnižší bod 244 m n. m.

Obyvateľstvo

Počet obyvateľov obce je 117 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pištoľ

Pištoľ alebo pištoľa je ručná palná zbraň s krátkou hlavňou.
Slovo pištoľ je pravdepodobne odvodené od názvu husitskej palnej zbrane píšťaly, i keď niektoré zdroje uvádzajú iný pôvod. Napr. od talianskeho mesta Pistoia.
Pod pojem pištoľ sa niekedy zahŕňajú tak samonabíjacie pištole, ako aj revolvery. Laici zase často chybne používajú slovo revolver na označenie samonabíjacej pištole.

Dejiny

Rozvoj kolieskového zámku v 16. storočí podnietil vznik prvých pištolí, ktoré postupne prešli do výzbroje jazdeckých armád. Najstaršie pištole mali ťažkú pažbu vyrobenú z kosti, tvrdého dreva alebo železa, zakončenú guľatou hlavicou. Pištole nabíjané spredu boli najrozšírenejšie, ale našli sa už aj zadovky. Neskôr sa pažby odľahčili, predpažbie siahalo až k ústiu hlavne. V priebehu ďalších storočí sa začali používať pištole s kresadlovým zámkom a neskôr s perkusným zapaľovaním. V 19. storočí sa civilné pištole hojne používali v súbojoch.
Snaha zvýšiť rýchlosť streľby, resp. skrátiť čas potrebný na nabíjanie viedol k vývoju pištolí s viacerými hlavňami. Tento princíp pretrval dodnes u deringerov, miniatúrnych zbraní s dvomi až štyrmi hlavňami. Iný spôsob, ako vystreliť zo zbrane viackrát, bolo použitie revolverového zásobovania – otočného valca s viacerými nábojovými komorami, umiestneného za hlavňou. Pôvodne sa tento princíp používal nielen u krátkych palných zbraní, teda revolverov, ale aj u pušiek a karabín.
Prvé pištole so zásobníkom, tzv. samonabíjacie pištole sa objavili v 90. rokoch 19. storočia. Borchardt 1893 bola prvá pištoľ so zásobníkom umiestneným v pažbe.

Šport

Na streleckých súťažiach sa (v závislosti na type súťaže) používajú pištole so špeciálnymi nastaviteľnými mieridlami, často mávajú dizajn výrazne odlišný od štandardných pištolí.
Saint-Simon (Cantal)

Poloha

Obec má rozlohu 27,27 km². Najvyšší bod je položený 1 031 m n. m. a najnižší bod 655 m n. m.

Obyvateľstvo

Počet obyvateľov obce je 1 087 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ihla v Ostrve

Názov

Pomenovaná bola podľa polohy a tvaru. Nemecký a maďarský názov je podľa neznámej Alžbety, možno partnerky alebo manželky niektorého z prvých horolezcov, ktorí na ňu vystúpili.
Cagnac-les-Mines

Poloha

Cagnac-les-Mines má rozlohu 24,7 km². Najvyšší bod je položený 324 m n. m. a najnižší bod 153 m n. m.

Obyvateľstvo

Cagnac-les-Mines má 2251 obyvateľov (2009).
Graf vývoja obyvateľstva:
Zdroje: INSEE
PC Rebeli

Dej

Seriál začína v roku 1983 v Silicon Prairie v Texase a zobrazuje fiktívny pohľad na revolúciu osobných počítačov.